alexandrainst/scandi-wiki huggingface dataset:
Zirk Mir

Zirk Mir var en norsk sirkustrupp som jobbet kreativt med sirkus, musikk og fysisk teater. Aktørene i Zirk Mir var med i ulike forestillinger og drev med kursvirksomhet og undervisning.

Zirk Mir bestod av en gruppe på fem unge menn. De inviterte også gjester med i sine forestillinger, deriblant Eirik del Barco Soleglad. En periode reiste de rundt i verden i seilbåt og spilte sikusforestillinger, holdt kurs og møtte andre kunstnere. Senere opptrådte de blant annet med barneforestillingen Ad Undas i Norge.

Kompaniet ble kategorisert som utøvere av grenen nysirkus.

Dokumentarserie 
I 2014 viste NRK en dokumentarserie på fem episoder om Zirk Mirs verdensomseiling i seilbåt. Serien hadde tittelen Sirkusseilerne, og var basert på sirkustruppens egne filmopptak.

Medlemmer 

 Mikkel Nanneberg
 Jacob Emil Klingen Borg
 Manuel Quemizet
 Andreas Strand Renberg
 Daniel Klingen Borg

Referanser

Eksterne lenker
 Hjemmeside

Sirkus
Vitenskapsåret 1914

Vitenskapsåret 1914 er en oversikt over hendelser, prisvinnere, fødte og avdøde personer med tilknytning til vitenskap og teknologi i 1914.

Astronomi
 Sinope, den ytterste måne som til da er kjent til Jupiter ble oppdaget av Seth Barnes Nicholson ved Lick Observatory.
 En 76 cm  stjernekikkert blir bygget ved Allegheny Observatory i Pittsburgh, Pennsylvania.  Det er den femte største stjernekikkert i verden.
 Robert Goddard begynner å bygge raketter.
 Walter Sydney Adams bestemmer den utrolige høye tettheten til Sirius B.

Fysikk
 James Franck og Gustav Hertz observerer atom eksitasjon
 Ernest Rutherford forslår at de positivt ladede atomkjernene inneholder protoner

Teknologi
 W. H. Carrier patenterer design for air conditioner
 Kodak introduserte Autographic systemet

Prisvinnere
Clarkemedaljen: Arthur Smith Woodward 
Copleymedaljen: Joseph John Thomson
Darwinmedaljen: Edward Bagnall Poulton
De Morgan-medaljen: Joseph Larmor
Nobelprisen:
Fysikk: Max von Laue
Kjemi: Theodore William Richards
Medisin: Robert Bárány
Wollastonmedaljen: John Edward Marr

Fødsler

Dødsfall

Andre hendelser 
Manifesto of the Ninety-Three blir proklamert i Tyskland.
National Academy of Sciences beginner å gi ut tidsskriftet Proceedings of the National Academy of Sciences.

Se også
Insomniafestivalen

Insomniafestivalen er en festival for elektronisk musikk som arrangeres årlig i Tromsø. Den første festivalen ble arrangert i 2002. Festival arrangeres i 2012 fra den 25. til 27. oktober. I 2020 ble festivalen avholdt utelukkende med norske artister og DJ'er. 

Festivalen er sammen med Numusic i Stavanger den største og viktigste festivalen for elektronisk musikk i Norge.

Referanser

Eksterne lenker
 Insomniafestivalens hjemmesider
 Insomnia på MySpace

Musikkfestivaler i Troms og Finnmark
Musikk i Tromsø
Elektronisk musikk
Kris Menace

Kris Menace er pseudonyment til den tyske musikeren Christoph Höffel, som produserer elektronisk musikk. Han er kjent for sitt samarbeid med franske Lifelike. I 2005 ga de to ut låten Discopolis, som ble en hit på klubber verden over.

Eksterne lenker 
 
 Kris Menace på MySpace

Elektronisk musikk
House-artister
Ludwig Markus Mack

Ludwig Markus Mack (født 23. september 1842 i Tromsø, død 28. mars 1915) var brygger, forretningsmann og lokalpolitiker. Han er mest kjent som grunnlegger av Macks Ølbryggeri. 

Ludwig Mack var sønn av Georg Andreas Ludwig Mack, som hadde kommet til Tromsø i 1834 fra Braunschweig i Tyskland for å etablere et bakeri. Ludwig Mack fullførte skolen 14 år gammel, og begynte i lære i farens bakeri i Tromsø. I 1870 giftet han seg med Maren Christine Barbara Normann. I 1884 til 1908 satt han i kommunestyret («ræpresentanskapet») og fra 1886 til 1896 satt han i formannskapet for Høyre.

Referanser

Eksterne lenker 
 

Norske forretningsfolk
Lokalpolitikere fra Høyre
Personer fra Tromsø kommune
Lokalpolitikere i Tromsø
Brahui

Brahui er et dravidisk språk som brukes i vestlige og sørlige og sentrale Pakistan, noen grenseområder i Afghanistan, Iran og Turkmenistan. De viktigste områdene hvor brahui blir snakket er i vest og sør i sentrale Pakistan, rundt byene Kalat og Quetta. Det er det eneste dravidiske språk som har et kjerneområde utenfor Sør-India eller Sri Lanka. På begynnelsen av 2000-tallet hadde språket over to millioner brukere.

Språket blir snakket av brahuifolket. Disse har vært isolerte fra andre dravidisktalende gjennom flere hundre år, og har opplevd stor påvirkning fra andre kulturer. Som resultat har språket mange lånord fra balutsji, sindhi og persisk. Mange som snakker brahui er flerspråklige, og en god del som tidligere snakket brahui har gått over til å snakke balutsji eller persisk.

Brahui kan skrives med persisk-arabisk skrift, i nyere tid også med latinske bokstaver, men svært få brahuitalerere er lesekyndige, og under 1 % av dem kan skrive brahui.

Grunnleggende ord og fraser 
en – asiŧ
to – iraŧ
tre – musiŧ
hva – ant

Truet 
I henhold til en rapport fra 2009 fra UNESCO er brahui et av 27 språk i Pakistan som er truet av utryddelse. Det er klassifisert som «utrygt», det siste nivået av truete språk ut fra fem nivåer av bekymring.

Referanser

Eksterne lenker 
 Brahui - UCLA Language Materials Project, University of California Los Angeles (UCLA).
 Brahui ved Ethnologue
 Bráhuí Báşágal (Brahui Alphabet)
 Profile of the Brahui language
 Delvis bibliografi over forskerverker om brahui

Dravidiske språk
Agglutinerende språk
Språk i Pakistan
Språk i Afghanistan
Tillie Olsen

Tillie Lerner Olsen (født 14. januar 1912 i Omaha, Douglas County, Nebraska USA, død 1. januar 2007 i Oakland, Alameda County, California, USA), var en amerikansk forfatter og feminist.

Hennes foreldre var jødiske innvandrere fra Russland. Hun hoppet av gymnaset og arbeidet blant annet som servitrise og tjenstejente. Olsen var også en fag organisator og politisk aktivist, på 1930-tallet var hun en kort tid medlem av USAs kommunistiske parti. I 1934 ble hun fengslet for en kort tid da hun opprettet en fagforening. Hun skrev om erfaringen i The Nation og i Partisan Review.

I 1961 ble hun belønnet med O. Henry-prisen for årets beste amerikanske novelle for tittelnovellen i Tell Me A Riddle. Novellsamlingen, som består av fire noveller, er nå på pensum i litteraturundervisningen ved amerikanske universitet.

Silences er en faktabok som blant annet handle om skrivesperre, spesielt de problemer som arbeiderforfattere og spesielt kvinner har med å kunne konsentrere seg om forfatterskapet.

Bibliografi 
 Tell Me A riddle (1961)
 Yonnondio:From the Thirties (1974)
 Silences (1978)
 Mothers & Daughters: That Special Quality: An Exploration in Photographs tillsammans med Estelle Jussim (1995)

Referanser 

Forfattere fra USA
Engelskspråklige forfattere
Personer fra Omaha
Fødsler i 1912
Dødsfall i 2007
Yusaf Parvez

Yusaf Parvez (født ) også kjent som «Vicotnik» er en norsk heavy metal-musiker.

Karrière 
Han er gitarist og vokalist, og har vært trommeslager for det norske black metal-bandet Dødheimsgard fra 1994. Han spilte også i Code som bassist fra 2002 til 2010. Og Naer Mataron som vokalist fra 2006 til 2012.

Han har spilt i Avant-garde metal-bandet Ved Buens Ende som gitarist og vokalist, og i ambient bandet Aphrodisiac. Han har også vært gjestevokalist i et av Dimmu Borgirs album.

Diskografi 
Aphrodisiac
 Nonsense Chamber (Studioalbum, 1997) 
Code
 Neurotransmissions (Demo, 2002)  
 Nouveau Gloaming (Studioalbum, 2005) 
 Resplendent Grotesque (Studioalbum, 2009) 

Dødheimsgard
 Promo 1994 (Demo, 1994)  
 Kronet til konge (Studioalbum, 1995)
 Promo 1995 (Demo, 1995)  
 Monumental Possession (Studioalbum, 1996) 
 Satanic Art (EP, 1998) 
 666 International (Studioalbum, 1999) 
 Supervillain Outcast (Studioalbum, 2007)

Dimmu Borgir
 For all tid (studioalbum, 1994)

Ved Buens Ende
 Those Who Caress the Pale (EP, 1994)  
 Written in Waters (Studioalbum, 1995) 

Heavy metal-bassister
Heavy metal-vokalister
Heavy metal-gitarister
Heavy metal-trommeslagere
Norske black metal-musikere
DHG-medlemmer
Fødsler i 1977
Blått & Rått

Blått & Rått er en norsk rockegruppe fra Finnsnes i Troms som ble dannet i 1991. De spiller rock'n'roll/bluesrock med nord-norske tekster.

Historikk 

Den 11. mai 2009 ga bandet ut albumet Kjøter, produsert av Janne Bark, en svensk gitarist som er mest kjent som Ulf Lundells våpendrager gjennom 25 år. Samarbeidet med Bark fortsatte, og bandet har siden 2009 flere ganger turnert i Norge sammen med Bark.

Bandet samarbeidet videre med Janne Bark på albumet Så lenge det er live, et konsertalbum der Janne Bark deltar som gitarist og også fremfører noen av låtene fra sin siste plate sammen med Blått & Rått. Vinteren 2011 hadde bandet 20 årsjubileum med jubileumskonsert i Finnsnes Kulturhus, der både dagens besetning samt flere tidligere medlemmer deltok sammen med flere gjesteartister, blant andre svenske Lena Jinnegren.

Etter at bandet ga ut albumet Stifinner i 2013 med påfølgende turné, ble det bestemt at bandet skulle legge opp. Etter tre års pause ga bandet ut singelen Herrens hus og proklamerte at de var tilbake.I 2020 kom Peace, love & kråkegull og i forbindelse med bandets 30 årsjubileum la de ut på turne og gav ut singelen 30.

Medlemmer

Nåværende medlemmer 
 Svein Kaspersen – vokal, gitar, munnspill. (1994–)
 Knut Amundsen – trommer. (1996–)
 Ronald Alertsen – bass, koring (1994–)
 Kjetil Andreassen – gitar, slide, dobro, koring (2008–)

Assosierte medlemmer 

Janne Bark – vokal, gitar, koring (når han har tid og anledning, 2009–)
Emil Bekkevold – banjo, gitar, keyboard, koring (2017–)
Vidar Nilsen – orgel, munnspill, koring (2017–)

Tidligere medlemmer 
 Steinar Steffensen – gitarist, kor (1991–2008, gjesteopptredener 2011, 2012, 2019)
 Sigurd Mørkved – munnspill, vokalist (1991–1993)
 Roger Thomassen – trommer (1991–1996)
 Jan Ivan Leonhardsen - bass (1992–1993)
 Odd-Eivinn Vaeng – bass (1991–1992)
 Espen Elverum Jakobsen - gitar, mandolin (assosiert medlem på en del konserter, 2008-2014)

Diskografi

Album 
 Blått & Rått (1996) (B&R music)
 Hvite engel (1997) (B&R music)
 Oppned (1999) (B&R music)
 Vanvittige tider (2002) (Tylden)
 Fritt vilt (2005) (Tylden)
 Høyoktan (samleplate) (2008) (Tylden)
 Kjøter (mai 2009) (Tylden)
 Så lenge det er live (april 2011) (B&R music production limited)
 Blått & Rått/Hvite engel/Oppned (november 2012, Samleboks)
 Stifinner (september 2013)
 Peace, Love & kråkegull (2020)

Singler 
 «En annen dag» (2002)
 «Dama hadde Blues» (promosingel 2005)
 «Samme sang» (2009)
 «Fredløs» (2012)
 «Mona» (2013)
 «Herrens hus» (2017)
 «Barbeint» (2018)
 «Peace, love og kråkegull» (2020)
 «Det må da gå an» (2020)
 «Barbeint» (Remix, 2020)
 «To» (2020)
 «Hold fast» (2020)
 «Alt for gull» (2020)
 «Den nye verden» (2020)
 «Nattsvermer» (2020)
 «Kjempesuksess» (2020)
 «Stjernestøv» (2020)
 «Som en mann» (2020)
 «Ingen aner» (2020)
 »Et bedre år» (2020)
 »30» (2022)

Musikkvideoer 
 Fritt vilt (2005)
 Samme sang (2009)
 Fredløs (2012)
 Mona (2013)
 Alt for gull (2020)
 Kjempesuksess (2020)

Referanser

Eksterne lenker 
 
 Blått & Rått på Rockipedia

Norske rockegrupper
Band etablert i 1991
Europaparlamentsvalget i Estland 2009

Europaparlamentsvalget i Estland 2009 ble avholdt søndag 7. juni 2009. Det ble valgt 6 mandater til Europaparlamentet.

Estland
Valg i Estland
Ørevier

Ørevier (latin: Salix aurita), også kalt øyrevier, er en liten eller mellomstor busk av pilefamilien (vierfamilien) av maksimalt 6 meters høyde, hvor bladene har ujevn bølgekant og undersiden av bladene har høye nerver på grålodden bunn. Den har ganske store øreblad, derav navnet. Arten vokser langs hele Norskehysten opp til Bodø. Den foretrekker fuktig torv- eller sandjord, strender, fukteng, myr eller grøft. 

 

Ørevier er en busk på normalt 1-2 meters høyde, men kan nå inntil 5-6 meter. Kvistene har vedåser under barken. Årskvistene mangler hår, og er rødbrune. Bladskaftene er bare 2-6 mm lange, og bladene 3-6 cm, maksimalt to ganger lengre enn brede. Kanten av bladet er ujevn og bølgete, ofte nedbøyd og bukttannet. Oversiden er grønn med densenkede bladnerver, undersiden tett grålodden med forhøyede nerver. Mellom undersidens grennerver er det synlig mange parallelle smånerver 90° på disse. Ørebladene ganske store og tydelige, nyreformede og tannete, sitter på året gjennom. Blomstring i mai-juni, starter like før løvspretten.

Utbredelse 
Ørevier vokser i Europa og er i Norden en sørlig art med utbredelse i hele Danmark, sørlige Sverige, hele Østersjøen, opp rundt hele Bottenviken og der 100 km inn i landet på begge sider, hele den sørligste 2/3 av Finland. I Norge langs hele norskekysten opp til Bodø, går langt inn i fjordene. I Bygland i Setesdal opp til 750 moh., litt lengde nord i valle opp til 1.010 moh. I Gudbrandsdalen går den opp til Øyer i Oppland.

Hybrider 
Ørevier kan danne hybrider med en rekke arter av Salix, selv om hybrider ikke er overmåte tallrike. De mest hyppige kombinasjonene er:
 Ørevier-lappvier (Salix aurita x lapponum)
 Ørevier-blokkevier (Salix aurita x myrtilloides)
 Ørevier-grønnvier (Salix aurita x phylicifolia)
 Ørevier-krypvier (Salix aurita x repens)
 Ørevier-blåvier (Salix aurita x starkeana)

Kilder 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007,

Eksterne lenker 
 

Vierfamilien
Norges flora
Europaparlamentsvalget i Frankrike 2009

Europaparlamentsvalget i Frankrike 2009 ble avholdt lørdag 6. juni (områder utenfor fastlandet) og søndag 7. juni 2009. Det valgtes 72 mandater til Europaparlamentet.

Valgresultatet

Referanser

Kilder 
Résultats des élections Européennes 2009 Innenriksdepartement (Frankrike)

Frankrike
Valg i Frankrike
2009 i Frankrike
Kinsey-skalaen

Kinsey-skalaen er en tallmessig fremstilling av en persons seksuelle historie eller seksuelle orientering. Skalaen tar utgangspunkt i personens tidligere partnere og deres (biologiske) kjønn.

Skalaen stammer fra den første av de to såkalte Kinsey-rapportene, Sexual Behavior in the Human Male, ugitt i 1948 av Alfred Kinsey. Skalaen er et forsøk på å finne en enkel måte å beskrive variasjonen i seksuell orientering i spekteret mellom homofili og heterofili.

I beskrivelse av seksuell orientering har skalaen den svakheten, at en persons seksuelle historie i sin natur er et uttrykk for personens atferd i fortiden, hvilket ikke nødvendigvis en rettvisende beskrivelse av personens nåværende eller tidligere orientering.

Kinsey antok, at det kun fantes fire seksuelle orienteringer: homofil, heterofil, bifil og aseksuell. Nyere forskning har generelt et mer nyansert syn.

Kinsey-skalaen er utformet som følger:

Se også
Alfred Kinsey 
Kinsey-rapportene
Seksuell orientering

Eksterne lenker
 Kinsey-instituttets hjemmeside 

Sexologi
LHBT
Psykologi
Seksualitet

fr:Alfred Kinsey#Échelle de Kinsey
he:דוחות קינסי#סולם קינסי
Primera División de México (clausura 2009)

Primera División – clausura 2009 var den andre turneringa i 2008–2009-sesongen i den meksikanske eliteserien i fotball. Pumas de la UNAM ble mester etter å ha slått Pachuca 3–2 sammenlangt i finalekampene etter ekstraomganger. Necaxa rykka ned.

Deltakende lag

Gruppetabeller
Laga som gikk videre til sluttspillet er markert med grønt.

Gruppe 1

Gruppe 2

Gruppe 3

Sammenlagttabell

Sluttspill

Kvartfinaler
Pachuca – Chiapas 3–1, 2–0 (sammenlagt 5–1)
Toluca – Ciudad Juárez 0–1, 0–0 (sammenlagt 0–1)
UNAM – UAG 0–2, 3–0 (sammenlagt 3–2)
Monterrey – Puebla 1–3, 2–2 (sammenlagt 3–5)

Semifinaler
Pachuca – Ciudad Juárez 2–0, 2–3 (sammenlagt 4–3)
UNAM – Puebla 2–1, 1–2 (sammenlagt 3–3, UNAM videre på grunn av bedre plassering etter gruppespillet)

Finale
Pachuca – UNAM 0–1, 2–2 (e.e.o.) (sammenlagt 2–3)

Nedrykkstabell
Gjennomsnittlig poengsum per kamp de siste tre sesongene. Laget med lavest gjennomsnittspoengsum, Necaxa, rykker ned.

Eksterne lenker
 Fotballforbundets offisielle hjemmeside

Fotball i Mexico
Sportsarrangementer i Mexico
Fotball i 2009
Sport i Mexico i 2009
Aniara-prisen

Aniara-prisen er en pris som ble innstiftet i 1974 av Svensk Biblioteksförening etter forslag av Bengt Holmström. Den blir delt ut årlig til en forfatter av svenskspråklig skjønnlitteratur for voksne og utpekes av en nemnd som er valgt for to kalenderår. Prisen er på SEK  og en skulptur av Linnèa Jörpeland. Den har sitt navn etter diktet Aniara av Harry Martinson.

Liste over prisvinnere

Referanser

Eksterne lenker
Svenska Biblioteksförening

Svenske litteraturpriser
Utmerkelser etablert i 1974
1974 i Sverige
Kunst og kultur i 1974
The Tuesdays

The Tuesdays var et norsk band som var aktive på 1990-tallet.

Bandet ble startet i 1990 som «No Limits» i Larvik. De ga ut musikkalbumet When You're A Tuesday Girl i 1994 i Norge og Japan, da med Jeanette Heidenstrøm som vokalist, under navnet «The Tuesday Girls». Heidenstrøm valgte å forlate bandet i 1996. Gruppens nye vokalist ble Laila Samuelsen. Bandet fikk så platekontrakt med Polygram Worldwide og senere med Arista Records New York. De byttet navn til «The Tuesdays» og ga ut det selvtitulerte albumet The Tuesdays, og med sporet «It's Up To You» lå de på 55.-plass på den amerikanske Billboard Hot 100-listen.

Bandet har blant annet opptrådt på MTV live, Good Morning America, Ricki Lake Show og flere andre amerikanske TV-programmer. I samme tidsrom deltok de på en to måneder lang turné sammen med blant andre Backstreet Boys, Matchbox 20 og 'N Sync. I Norge ble de i samme periode nominert til Hit-Awards og spilte på Spellemannprisen og en rekke andre underholdningsprogrammer. Noe av det siste bandet gjorde før det ble oppløst i 1998 var å spille på Roskildefestivalen.

Diskografi 
Album
 When You're a Tuesday Girl (1994)
 The Tuesdays (1998)

Singler
 Right By Your Side (1994)
 The Air That I Breathe (1994)
 It's Up To You (1995)
 Too Late To Be Good (1995)
 It's Up To You (ny versjon) (1998) 
 I'll Be Here (1998)
 I Was Thinking Of You (1998)
 Changin' The Moods (1998)

Medlemmer 
Laila Samuelsen
Kristin Werner
May Hole
Hege Solli
Linda Gustafsson
 Veslemøy Hole Evenrud

Eksterne lenker 
 

Norske popgrupper
Jentegrupper
Band etablert i 1990
Opphør i 1998
Røros Flyservice OSL

Røros Flyservice OSL AS er et datterseleskap av Røros Flyservice AS. Selskapet ble opprettet 1. november 2007 i forbindelse med Røros Flyservice AS sin satsing på Oslo lufthavn. Fra 7. november 2007 har de betjent Norwegian Air Shuttle ASA på Oslo lufthavn med bakketjenester.

Bakketjenester for flyselskap innebærer innsjekking av passasjerer og bagasje, kontroll av boardingkort ved ombordstigning, avtale om ledig «gate» (parkeringsplass for fly med tilgang for passasjerer via bro eller buss), traktor for å skyve flyet bakover ut fra «gate» ved avgang, transport av «flybrett»-måltider, tømming av flytoiletter og fylling av flyets vanntanker, transport av bagasje fra flyet til rullebåndet i ankomsthallen osv.

Dersom et tilfeldig charterfly ankommer en flyplass kan det kjøpes slike tjenester av handlingfirmaer som Røros Flyservice.

Selskaper betjent av Røros Flyservice 

 Norwegian Air Shuttle
 KLM
 Air France
 Danish Air Transport
 Danu Oro Transportas
 Primera Air
 Malmø Aviation
  Livingstoneair

Eksterne lenker 
 Røros Flyservice

Selskaper etablert i 2007
Bjørn Dencker

Bjørn Dencker  (født ), også kjent under artistnavnet «Aldrahn», er en norsk black metal-musiker.

Han var gitarist, tekstforfatter og vokalist fra 1994 til 2004 i det norske black metal-bandet Dødheimsgard og vokalist og tekstskribent i Thorns siden 2001. Han var i 1995 vokalist i Old Man's Child. Han har også vært vokalist i Zyklon-B.

Fra 2006 har Dencker vært vokalist i The Deathtrip, og han kom tilbake som vokalist i Dødheimsgard i 2014.

Han er også gitarist, vokalist og låtskriver i URARV

I tillegg har Dencker opptrådd som gjestevokalist og tekstskribent i flere prosjekter,som Dimmu Borgir, Isengard, Ad Inferna og Aura Noir.

Diskografi 
Dødheimsgard
 Promo 1994 (Demo, 1994)  
 Kronet til konge (Studioalbum, 1995)
 Promo 1995 (Demo, 1995)  
 Monumental Possession (Studioalbum, 1996) 
 Satanic Art (EP, 1998) 
 666 International (Studioalbum, 1999) 
 A Umbra Omega (Studioalbum 2015) 
Old Man's Child
 Born of the Flickering (Studioalbum, 1995)  
Thorns
 Thorns (Studioalbum, 2001)
Zyklon-B
 Blood Must Be Shed (EP, 1995) 
 Blood Must Be Shed / Wraths of Time (Split album, 1996)  
 Necrolust / Total Warfare (Split album, 1999)
The Deathtrip
 Deep Drone Master (Studioalbum 2014)
Urarv «Aurum»» 2017
Urarv «Argentum» 2018

Eksterne lenker 
 

Norske black metal-musikere
Heavy metal-gitarister
Heavy metal-vokalister
DHG-medlemmer
Old Man's Child-medlemmer
Zweizz

Zweizz er et norsk solo-prosjekt laget av Svein Egil Hatlevik. bandet spiller elektronisk musikk og ble startet i 2000.

Diskografi
 Black Necrotic Obfuscation (EP, 2004)  
 The Yawn of the New Age (Studioalbum, 2007) 
 Zweizz & Joey Hopkins (Studioalbum, 2011, Samarbeid med amerikanske Joey Hopkins)

Eksterne lenker
 

Band etablert i 2000
Avant-garde metal-band
Elektronisk musikk
Tromsbuss

Tromsbuss AS var et rutebilselskap i Tromsø med rutetrafikk i kommunene Tromsø, Karlsøy og deler av Balsfjord, i tillegg til at de drev Flybussen i Tromsø. 

Bussrutene i Tromsø ble opprinnelig drevet av Tromsø Ferjer under navnet Tromsøya Bussruter. I 1959 ble bussrutene skilt ut som egen selskap under navnet Tromsøya og Omegn Bussruter AS, til daglig omtalt som Tromsbuss. Seinere ble Tromsbuss AS valgt som navn på selskapet. Tromsø gikk ved stiftelsen inn med 100.000 kroner i aksjekapitel mens Karlsøy kommune og TFDS gikk inn med 25.000 kroner hver. 

Rutebilstatistikken fra 1978 forteller litt om omfanget av selskapets virksomhet: Antall heltidsansatte var 197. Vognparken bestod samme år av 119 busser, 7 lastebiler, 7 kombinertbusser, 4 tilhengere og 3 andre vogner.

Det var et omfattende rutenett, og det ble skilt mellom byruter (Tromsø by og nærmeste omland) og distriktsruter, som gjerne hadde en til to timers kjøretid fra Tromsø sentrum.

TFDS kjøpte opp aksjeposter i Tromsbuss, og i desember 2004 hadde TFDS sikret seg ca. 90 prosent av aksjene. På dette tidspunktet omfattet virksomheten i Tromsbuss 254 årsverk.

Selskapet ble et heleid datterselskap av TIRB, som videre hadde Hurtigruten som majoritetsaksjonær. 1. september 2008 ble selskapet sammen med Ofotens Bilruter og TIRB Rutene slått sammen til Cominor.

Referanser 

Tidligere norske busselskaper
Næringsliv i Troms og Finnmark
Kollektivtransport i Troms og Finnmark
Selskaper etablert i 1959
Selskaper opphørt i 2008
Troms' samferdselshistorie
Rustad skole (Oslo)

Rustad skole er en barneskole på Rustad i Bydel Østensjø i Oslo. Hit sogner barn fra boligstrøkene Rustad, Bogerud og Skullerud.

Skolen ble innviet i 1967. Skolebygningen er tegnet av arkitektene Paul Cappelen og Torbjørn Rodahl. Rustad skoles musikkorps ble stiftet i 1968.

Rustad skole ligger nær Østensjøvannet og Østmarka, og har skolehage, kunstgressbane og svømmehall.

Rektorer 
 2022-: Heidi Kase (fung.)
 2020-2022: Linda Kristin Eek Stranden (fra Glommasvingen skole)

Eksterne lenker 
 
 Data og statistikk - MinOsloskole, Oslo kommune. Besøkt 7. februar 2018.
 

Ungdomsskoler i Oslo
Rustad
Utdanningsinstitusjoner etablert i 1967
Skoler i bydel Østensjø
Kulturminner i bydel Østensjø
Folketingsvalget 1998

Folketingsvalget 1998 ble avholdt i Danmark den 11. mars 1998, og valgte representanter til Folketinget for perioden 1998–2001. Valget ble svært jevnt mellom venstre- og høyreblokkene. Grønlands to mandater fordelte seg likt mellom de to blokkene. Færøyenes to mandater ble dermed avgjørende: Borgerlige Óli Breckmann ble gjenvalgt, mens sosialdemokraten Jóannes Eidesgaard vant en knapp seier over borgerlige Edmund Joensen. Mandatfordelingen ble dermed med ett mandats overvekt til venstreblokken. Poul Nyrup Rasmussen (S) kunne fortsette som statsminister.

Resultater
 Valgdeltagelse: 86 %

(a) Jacob Haugaard, som ble valgt inn som uavhengig i 1994, stilte ikke til gjenvalg.

Folketingsvalg
Valg i 1998
1998 i Danmark
Duduk

En duduk er et dobbeltrørbladsinstrument av armensk opphav. 

Instrumentet brukes foruten i Armenia, Aserbajdsjan og Georgia. I Tyrkia og Aserbajdsjan kjennes det under navnene balaban, mey eller düdük.

Instrumentet og bruken av denne er innført på UNESCOs liste over Mesterverker i muntlig og immateriell kulturarv.

Referanser 

Treblåseinstrumenter
Immateriell kulturarv